Bartolomeo Cristofori itu apa sih? Jelaskan dalam bahasa jawa ya

Bartolomeo Cristofori ya iku penemu piano.Piano ya iku piranti musik kang ngasilaké alunan nada kang éndah. Cristofori lair ing Padua, Italia, tanggal 4 Mèi 1655. Nalika umuré 33 taun, ya iku ing taun 1688, Cristofori diajak nyambut gawé déning Prince Ferdinando de Medici. Ferdinando ya iku salah sawijining penggemar musik kang minangka pewaris Cosimo 111, siji saka Grand Dukes of Tuscany. Nalika iku, Tuscany minangka kraton otonom cilik ing Italia. Cristofori anggoné nyambut gawé kanthi sregep mula dhèwèké bisa gawé Fernando dadi seneng karo dhèwèké. Senenge mau diwujudake kanthi mènèhi upah kang luwih gedhé tinimbang liyané.

Taun 1700, Cristofori gawé piranti musik ya iku piano kang wiwitan. Piano kang digawé duwé swara patang oktaf. Sawijining jurnalis kanthi jeneng Scipione Maffei nggambaraké piranti musik ciptaane Cristofori minangka gravecembalo col piano e forte kang ateges harpsichord kanthi papan tuts alus lan duwé swara banter. Wiwitane, piranti mau sinebut pianoforte, nanging ing pungkasan kondhang kanthi aran piano. Cristofori tinggal donya tanggal 27 Januari 1731 nalika umuré ngancik 76 taun. Nganti seprene, isih ana telung piano gawéane kang isih ana lan disipen ana ing pirang-pirang musiyum. Sijine, disimpen ana ing Metropolitan Museum of Art, Amérikah Sarékat (digawé taun 1720), sijiné disimpen ana Muse Strumenti Muscali, Roma, Italia (digawé taun 1722), lan sijiné manèh ana ing Musikinstrumenten-Museum of Leipzig University, Jerman (digawé taun 1726).